《蜜蜂》
宋代·连文凤

群居崖谷间，不食人间食。
春风百花场，来往无虚日。
采花酿为粮，仓廪自充实。
歘罹割裂殃，操戈穷入室。
何异误国人，腹剑而口蜜。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。